
LIETUVOS RESPUBLIKOS ŠVIETIMO, MOKSLO IR SPORTO 
MINISTRAS

ĮSAKYMAS
DĖL ŠVIETIMO, MOKSLO IR SPORTO MINISTRO 2008 M. LAPKRIČIO 24 D. ĮSAKYMO 
NR. ISAK-3216 „DĖL MOKYTOJŲ IR PAGALBOS MOKINIUI SPECIALISTŲ (IŠSKYRUS PSICHOLOGUS) ATESTACIJOS NUOSTATŲ PATVIRTINIMO“ PAKEITIMO

2024 m. sausio 12 d. Nr. V-29
Vilnius 

P a k e i č i u Mokytojų ir pagalbos mokiniui specialistų (išskyrus psichologus) atestacijos nuostatus, patvirtintus Lietuvos Respublikos švietimo, mokslo ir sporto ministro 2008 m. lapkričio 24 d. įsakymu Nr. ISAK-3216 „Dėl Mokytojų ir pagalbos mokiniui specialistų (išskyrus psichologus) atestacijos nuostatų patvirtinimo“:
. Pakeičiu 21.1 papunktį ir jį išdėstau taip:
„. Pamokos vertinimo lenteles, parengtas pagal 5 priede pateiktą formą (šis reikalavimas netaikomas socialiniam pedagogui, Pedagoginėje psichologinėje tarnyboje ar Lietuvos įtraukties švietime centre dirbančiam specialiajam pedagogui, tifopedagogui, surdopedagogui ir logopedui, koncertmeisteriui ir akompaniatoriui);“.
. Pakeičiu 62.3 papunktį ir jį išdėstau taip:
„. treneriui, atestuotam šių nuostatų nustatyta tvarka, dirbančiam kūno kultūros mokytoju, judesio korekcijos mokytoju, ir atvirkščiai;“.
. Pakeičiu 62.27 papunktį ir jį išdėstau taip:
„. mokykloje atestuotam specialiajam pedagogui (įskaitant logopedą, surdopedagogą, tiflopedagogą), socialiniam pedagogui, dirbančiam pedagoginėje psichologinėje tarnyboje, Lietuvos įtraukties švietime centre, ir atvirkščiai;“.
. Pakeičiu 98 punktą ir jį išdėstau taip:
„. Mokytojas ar pagalbos mokiniui specialistas, dirbantis keliose institucijose, gali pasirinkti, kurioje institucijoje nori atestuotis. Institucija, nesutinkanti su kitos institucijos mokytojui ar pagalbos mokiniui specialistui suteikta kvalifikacine kategorija, turi teisę inicijuoti mokytojo veiklos šioje institucijoje atitikties turimai kvalifikacinei kategorijai nustatymą ir siūlyti mokytojui papildomai atestuotis šioje institucijoje. Atestavimo laikotarpiu kitoje institucijoje įgyta kvalifikacinė kategorija įskaitoma ir pagal ją nustatomas darbo užmokestis. Jei mokytojas ar pagalbos mokiniui specialistas atsisako atestuotis, jam išlieka šioje institucijoje įgyta kvalifikacinė kategorija (jeigu buvo atestuotas).“
. Pakeičiu 100 punktą ir jį išdėstau taip:
„. Lietuvos įtraukties švietime centre, pedagoginėse psichologinėse tarnybose dirbančius pagalbos mokiniui specialistus (išskyrus psichologus) šių nuostatų nustatyta tvarka atestuoja Lietuvos Respublikos švietimo, mokslo ir sporto ministro įsakymu patvirtinta prie Lietuvos įtraukties švietime centro veikianti Pagalbos mokiniui specialistų atestacijos komisija.“



Švietimo, mokslo ir sporto ministras			Gintautas Jakštas

